การจัดการ

ปัจจุบันบริษัทมีโครงสร้างการบริหารเเละการจัดการดังนี้

* นายแดนนี่ แมคคัฟเฟอร์ตี้ ผู้จัดการทั่วไปของโรงแรมดุสิตธานีคนใหม่จะเริ่มงานในวันที่ 1 มีนาคม
2550

หมายเหตุ : ที่ประชุมคณะกรรมการครั้งที่ 7/2549 วันที่ 26 กันยายน 2549 มีมติ แต่งตั้ง
นายชนินทธ์ โทณวณิก
เข้าดำรงตำแหน่งกรรมการผู้จัดการเเละประธานเจ้าหน้าที่บริหารแทนท่านผู้หญิงชนัตถ์
ปิยะอุยโดยมีผลตั้งแต่วันที่ 1 ตุลาคม 2549 เป็นต้นไป

สำหรับการบริหารงานและการจัดการของโรงแรมอื่นๆ
ในกลุ่มบริษัทอยู่ภายใต้การดำเนินงานของบริษัทย่อย ได้แก่ บริษัท รอยัล ปริ๊นเซส จำกัด(มหาชน)
เเละ บริษัท ดุสิตโฮเต็ล แอนด์ รีสอร์ท จำกัด

วันที่ 8 สิงหาคม 2549 คณะกรรมการบริษัทมีมติอนุมัติโครงสร้างการบริหาร
ประกอบด้วยคณะกรรมการเเละคณะอนุกรรมการรวม 5 ชุด ได้แก่ คณะกรรมการ(Board of
Directors) คณะกรรมการตรวจสอบ (Audit Committee) คณะกรรมการพิจารณาค่าตอบแทน
(Compensation Committee) คณะกรรมการสรรหา (Nomination Committee) และ
คณะกรรมการบริหาร (Executive Committee)

นอกจากนี้ยังจัดให้มีคณะกรรมการจัดการ (Management Committee)
โดยมีสมาชิกจากผู้บริหารของฝ่ายงานต่างๆ อีก 1 ชุด และคณะกรรมการบริหารความเสี่ยง (Risk
Management Committee)
เพื่อช่วยดูแลเรื่องการบริหารความเสี่ยงของบริษัทและบริษัทย่อยให้เป็นไปอย่างเหมาะสม

ต่อมาได้มีการเเก้ไขโครงสร้างการบริหารเพิ่มเติมบางประเด็นเเละมีมติเป็นเอกฉันท์อนุมัติเมื่อวันที่
26 กันยายน 2549

1. คณะกรรมการ

ณ วันที่ 31 ธันวาคม 2549 บริษัทมีพลเอกเปรม ติณสูลานนท์ เป็นประธานที่ปรึกษา นายขวัญแก้ว

วัชโรทัย และนายบันเทิง ตันติวิท เป็นที่ปรึกษาคณะกรรมการ เเละคณะกรรมการบริษัทจำนวน 10
ท่านดังต่อไปนี้

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทคือ ท่านผู้หญิงชนัตถ์ ปิยะอุย ร.ต.ท.ฉัตรชัย บุณยะอนันต์
นายชนินทธ์ โทณวณิกเเละนางสินี เธียรประสิทธิ์ กรรมการ 2 ใน 4
คนนี้ลงลายมือชื่อร่วมกันและประทับตราสำคัญของบริษัท

ขอบเขต อำนาจ และหน้าที่ของคณะกรรมการ

คณะกรรมการมีอำนาจ หน้าที่ และความรับผิดชอบการจัดการบริษัทให้เป็นไปตามกฎหมาย
วัตถุประสงค์ ข้อบังคับของบริษัท เเละตามมติประชุมผู้ถือหุ้นที่ชอบด้วยกฏหมาย
ด้วยความซื่อสัตย์สุจริต และระมัดระวังเพื่อรักษาผลประโยชน์ของบริษัท
โดยได้กำหนดไว้เป็นลายลักษณ์อักษรในการประชุมคณะกรรมการครั้งที่ 2/2544 เมื่อวันที่ 26
มีนาคม 2544 ประกาศใช้วันที่ 1 มกราคม 2545
และมีการแก้ไขเพิ่มเติมในการประชุมคณะกรรมการครั้งที่ 6/2549 เมื่อวันที่ 8 สิงหาคม 2549
และครั้งที่ 7/2549 เมื่อวันที่ 26 กันยายน 2549 โดยมีรายละเอียดดังนี้

1.  อนุมัติแต่งตั้งและกำหนดค่าตอบแทน กรรมการผู้จัดการ หรือ CEO
    และผู้บริหารระดับสูงของบริษัทและบริษัทย่อย

2.  พิจารณาอนุมัติโครงสร้างและการบริหารงานของบริษัทและบริษัทย่อย

3.  กำหนดกลยุทธ์ เป้าหมาย และทิศทาง นโยบายของกลุ่มบริษัทและนโยบายการลงทุน

4.  พิจารณาอนุมัติงบประมาณดำเนินงาน งบประมาณรายจ่ายฝ่ายทุนประจำปี
    และโครงการลงทุนบริษัท และบริษัทย่อย

5.  ติดตามผลการดำเนินงาน และฐานะการเงินของบริษัทและบริษัทย่อย

6.  พิจารณาให้ความเห็นชอบรายการเกี่ยวโยง การขัดแย้งทางผลประโยชน์
    การได้มาหรือจำหน่ายไปซึ่งสินทรัพย์ ตามข้อกำหนดของตลาดหลักทรัพย์แห่งประเทศไทย

7.  พิจารณาอนุมัติเรื่องการก่อหนี้ ภาระผูกพัน และการค้ำประกันของบริษัทและบริษัทย่อย

8.  พิจารณาข้อพิพาท และคดีความต่างๆ ของบริษัทและบริษัทย่อย

9.  พิจารณาอนุมัติแผนกำลังคนประจำปี วงเงินการจ่ายโบนัส
    และการขึ้นเงินเดือนประจำปีของบริษัทและบริษัทย่อย

10. พิจารณาอนุมัติการจัดซื้อจัดจ้าง การบริการ การเช่า และการให้เช่าของวงเงินเกินกว่า 5
    ล้านบาท

11. พิจารณาการซื้อสินทรัพย์ที่ไม่ได้อยู่ในงบประมาณที่มีมูลค่าเกินกว่า 5 ล้านบาท
    และการใช้จ่ายเกินกว่างบประมาณร้อยละ 10 ของวงเงินที่ได้รับอนุมัติ

12. พิจารณาเรื่องการเช่าและการให้เช่าสินทรัพย์ ที่มีระยะเวลาเกินกว่า 3 ปี

13. พิจารณาให้ความเห็นชอบงบการเงินประจำไตรมาส ประจำปี แบบรายงานประจำปี 56-1
    และแบบ 56-2 ฯลฯ ตามกำหนดของตลาดหลักทรัพย์ฯ และ ก.ล.ต.

14. พิจารณาแต่งตั้งและกำหนดอำนาจหน้าที่ของคณะกรรมการตรวจสอบ คณะอนุกรรมการชุด ต่างๆ
    คณะกรรมการบริหารเเละกรรมการที่เป็นตัวแทนในบริษัทย่อย

15. เสนอแต่งตั้งผู้ตรวจสอบบัญชี และกำหนดค่าตอบแทน ต่อที่ประชุมผู้ถือหุ้น
    ตามที่คณะกรรมการตรวจสอบเสนอ

16. เสนอกรรมการที่ออกตามวาระและกรรมการเข้าใหม่ต่อที่ประชุมผู้ถือหุ้น

17. ในกรณีที่มีตำแหน่งกรรมการว่างลงเพราะเหตุอื่นนอกจากวาระครบกำหนด
    ให้คณะกรรมการเลือกผู้มีคุณสมบัติที่เหมาะสมและไม่มีลักษณะต้องห้ามตามมาตรา 68
    แห่งพระราชบัญญัติบริษัทมหาชนจำกัด พ.ศ. 2535
    เข้าเป็นกรรมการแทนในการประชุมกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

18. เสนอการจ่ายเบี้ยประชุม และเงินบำเหน็จกรรมการ
    รวมทั้งการจัดสรรเงินปันผลให้ผู้ถือหุ้นต่อที่ประชุมผู้ถือหุ้น

19. พิจารณาอนุมัติเรื่องที่คณะกรรมการบริหารนำเสนอ
    ตลอดจนเรื่องที่กฏหมายกำหนดให้ต้องนำเสนอคณะกรรมการบริษัทพิจารณา

20. คณะกรรมการต้องประชุมไม่น้อยกว่าปีละ 4 ครั้ง ในการประชุมคณะกรรมการบริษัท
    ต้องมีคณะกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    จึงจะเป็นองค์ประชุม

21. คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่นใด
    ปฏิบัติการอย่างใดอย่างหนึ่งแทนคณะกรรมการได้โดยอยู่ภายใต้การควบคุมของคณะกรรมการ
    หรืออาจมอบหมายเพื่อให้บุคคลมีอำนาจตามที่คณะกรรมการเห็นสมควร
    และภายในระยะเวลาที่คณะกรรมการเห็นสมควร ซึ่งคณะกรรมการอาจยกเลิก
    เปลี่ยนแปลงหรือแก้ไขบุคคลที่ได้รับมอบหมายนั้นๆ ได้เมื่อเห็นสมควรยกเว้น
    รายการได้มาและจำหน่ายไปซึ่งทรัพย์สินและรายการที่เกี่ยวโยงจะต้องปฏิบัติตามประกาศและข้อกำหนดของก.ล.ต.และตลาดหลักทรัพย์แห่งประเทศไทย

  ทั้งนี้ คณะกรรมการอาจมอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้นต้องไม่เป็นรายการที่ตนหรือบุคคลที่อาจมีความขัดแย้ง มีส่วนได้เสีย
  หรือมีความขัดแย้งทางผลประโยชน์อื่นใดทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการพิจารณาอนุมัติไว้แล้ว

22. กรรมการผู้มีส่วนได้เสียในเรื่องที่ต้องลงมติให้งดออกเสียง และออกจากที่ประชุม

    วาระการดำรงตำแหน่ง

องค์ประกอบ การสรรหา แต่งตั้ง ถอดถอน
หรือพ้นจากตำแหน่งกรรมการของบริษัทนั้นได้กำหนดไว้ในข้อบังคับของบริษัทซึ่งสามารถสรุปได้ดังนี้

คณะกรรมการของบริษัทมีไม่น้อยกว่าหกคน และไม่มากกว่าสิบเก้าคน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

การเลือกตั้งกรรมการจะลงคะแนนเสียงเลือกตั้งเป็นรายบุคคลหรือหลายคนครั้งเดียวเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือหลายคน
บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดโดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้
โดยผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่งเป็นอัตราหนึ่งในสาม
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับอัตราหนึ่งในสาม

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือ โดยผู้ถือหุ้นที่มาประชุมและมีสิทธิออกเสียง

2.  คณะกรรมการตรวจสอบ

จัดตั้งขึ้นเมื่อวันที่ 24 มิถุนายน 2542 ประกอบด้วยกรรมการอิสระจำนวน 3 ท่าน มีรายนามดังนี้

นางจงกลนี ฉันทวรกิจ ผู้ช่วยกรรมการผู้จัดการใหญ่ฝ่ายการเงินและบัญชีสำนักงานใหญ่
เป็นเลขานุการคณะกรรมการตรวจสอบ

ขอบเขต อำนาจ และหน้าที่ของคณะกรรมการตรวจสอบ

บริษัทได้กำหนดไว้เป็นลายลักษณ์อักษรในการประชุมคณะกรรมการครั้งที่ 4/2542 เมื่อวันที่ 19
กรกฎาคม 2542 ประกาศใช้วันที่ 19 กรกฎาคม 2542
และมีการแก้ไขเพิ่มเติมในการประชุมคณะกรรมการครั้งที่ 6/2549 เมื่อวันที่ 8 สิงหาคม 2549
และครั้งที่ 7/2549 เมื่อวันที่ 26 กันยายน 2549โดยมีรายละเอียดดังนี้

1.  สอบทานให้บริษัทมีรายงานทางการเงินอย่างถูกต้อง เพียงพอและเชื่อถือได้

2.  สอบทานให้บริษัทมีระบบควบคุมภายใน และการตรวจสอบภายในที่เหมาะสมและ มีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ฯ ข้อกำหนดของ
    ตลาดหลักทรัพย์ฯ หรือกฎหมายที่เกี่ยวกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้ตรวจสอบบัญชีของบริษัทและบริษัทย่อย

5.  พิจารณาเปิดเผยข้อมูลของบริษัท ในกรณีที่เกิดการเกี่ยวโยงกัน
    หรือรายการที่อาจมีการขัดแย้งทางผลประโยชน์ เพื่อให้มีความถูกต้องและครบถ้วน

6.  สอบทานให้บริษัทมีการบริหารความเสี่ยงที่เพียงพอ

7.  จัดทำรายการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัทซึ่งรายการดังกล่าวต้องลงนามโดยประธานคณะกรรมการตรวจสอบ

8.  ให้ความเห็นชอบแต่งตั้งโยกย้าย และพิจาณาความดีความชอบของหัวหน้าฝ่ายตรวจสอบภายใน

9.  สามารถเรียกเอกสาร ข้อมูล หรือเชิญบุคคลจากหน่วยงานต่างๆ มาหารือ
    หรือให้คำชี้แจงในส่วนที่เกี่ยวข้อง

10. ปฏิบัติการอื่นใดตามที่คณะกรรมการบริษัทกำหนด หรือมอบหมาย
    ซึ่งคณะกรรมการตรวจสอบเห็นชอบด้วย

11. ขอคำปรึกษาจากผู้เชี่ยวชาญของบริษัท หรือว่าจ้างที่ปรึกษา หรือผู้เชี่ยวชาญภายนอกได้
    ตามที่คณะกรรมการตรวจสอบเห็นว่าเหมาะสม

    วาระการดำรงตำแหน่ง

  ประธานคณะกรรมการตรวจสอบ 3 ปี

  กรรมการตรวจสอบ 3 ปี

ในกรณีที่ตำแหน่งกรรมการตรวจสอบว่างลง
เพราะเหตุอื่นนอกจากถึงคราวที่ออกตามวาระให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบ
เพื่อให้กรรมการตรวจสอบมีจำนวนครบตามกำหนดโดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงเท่าวาระที่เหลืออยู่ของกรรมการตรวจสอบที่ตนแทน

คณะกรรมการตรวจสอบมีการประชุมสม่ำเสมอในปี 2549 มีการประชุมทั้งสิ้น 12 ครั้ง
และรายงานผลการดำเนินงานเป็นระยะๆ
และให้ความเห็นต่อคณะกรรมการเรื่องความเพียงพอในการพิจารณการควบคุมภายใน
และพิจารณาแต่งตั้งผู้สอบบัญชีและค่าตอบแทนในปี 2549

บริษัทได้กำหนดการแต่งตั้งกรรมการที่ออกตามวาระและกรรมการเข้าใหม่
โดยผ่านกระบวนการสรรหาจากคณะกรรมการสรรหา ซึ่งกำหนดคุณสมบัติของกรรมการอิสระดังนี้

1.  ถือหุ้นไม่เกิน 5% ของจำนวนหุ้นที่มีสิทธิออกเสียงในบริษัทเเละบริษัทร่วม
    หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท หรือบริษัทในเครือ
    บริษัทร่วม หรือเป็นบุคคลที่อาจมีความขัดแย้ง มีส่วนได้เสียในลักษณะดังกล่าวมาแล้วไม่น้อยกว่า
    1 ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

4.  ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ
    บริษัทร่วมหรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

สรุปการเข้าร่วมประชุมของกรรมการตรวจสอบดังนี้

3. คณะกรรมการพิจารณาค่าตอบแทน

จัดตั้งขึ้นเมื่อวันที่ 15 พฤษภาคม 2545 ประกอบด้วยกรรมการอิสระทั้งหมด มีรายนามดังนี้

นางจงกลนี ฉันทวรกิจ ผู้ช่วยกรรมการผู้จัดการใหญ่ฝ่ายการเงินและบัญชีสำนักงานใหญ่
เป็นเลขานุการคณะกรรมการพิจารณาค่าตอบแทน

ขอบเขต อำนาจ และหน้าที่ของคณะกรรมการพิจารณาค่าตอบแทน

บริษัทได้กำหนดไว้เป็นลายลักษณ์อักษรในการประชุมคณะกรรมการครั้งที่ 4/2545 เมื่อวันที่ 14
พฤษภาคม 2545 ประกาศใช้วันที่ 15 พฤษภาคม 2545
เเละมีการแก้ไขเพิ่มเติมในการประชุมคณะกรรมการครั้งที่ 6/2549 เมื่อวันที่ 8 สิงหาคม 2549
และครั้งที่ 7/2549 เมื่อวันที่ 26 กันยายน 2549โดยมีรายละเอียดดังนี้

1.  พิจารณากลั่นกรองค่าตอบแทน
    สำหรับคณะกรรมการและกรรมการชุดย่อยของบริษัทและบริษัทย่อยทั้งที่เป็นตัวเงินและไม่เป็นตัวเงิน

2.  พิจารณากลั่นกรองค่าตอบแทน สำหรับผู้บริหารระดับสูงของบริษัทและบริษัทย่อย
    ทั้งที่เป็นตัวเงินและไม่เป็นตัวเงิน

3.  พิจารณานโยบายและแนวทางการจ่ายค่าตอบแทนผู้บริหารระดับสูงในแต่ละปี

    วาระการดำรงตำแหน่ง

ประธานคณะกรรมการพิจารณาค่าตอบแทน 3 ปี

กรรมการพิจารณาค่าตอบแทน 3 ปี

ในกรณีที่ตำแหน่งคณะกรรมการพิจารณาค่าตอบแทนว่างลง
เพราะเหตุอื่นนอกจากถึงคราวที่ออกตามวาระให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการพิจารณาค่าตอบแทน
เพื่อให้กรรมการพิจารณาค่าตอบแทนมีจำนวนครบตามกำหนด
โดยบุคคลที่เข้าเป็นกรรมการพิจารณาค่าตอบแทน
อยู่ในตำแหน่งได้เพียงเท่าวาระที่เหลืออยู่ของกรรมการพิจารณาค่าตอบที่ตนแทน

ในปี 2549 คณะกรรมการพิจารณาค่าตอบแทนมีการประชุมทั้งสิ้น 3 ครั้ง
โดยพิจารณาค่าตอบแทนของกรรมการ และพิจารณาเงินเดือนและเงินรางวัลของผู้บริหารระดับสูง
เพื่อนำเสนอคณะกรรมการบริษัท

4.  คณะกรรมการสรรหา

  จัดตั้งขึ้นเมื่อวันที่ 15 พฤษภาคม 2545 ประกอบด้วยกรรมการอิสระทั้งหมด มีรายนามดังนี้

มีนางจงกลนี ฉันทวรกิจ ผู้ช่วยกรรมการผู้จัดการใหญ่ฝ่ายการเงินและบัญชีสำนักงานใหญ่
เป็นเลขานุการคณะกรรมการสรรหา

ขอบเขต อำนาจ และหน้าที่ของคณะกรรมการสรรหา

บริษัทได้กำหนดไว้เป็นลายลักษณ์อักษรในการประชุมคณะกรรมการครั้งที่ 4/2545 เมื่อวันที่ 14
พฤษภาคม 2545 ประกาศใช้วันที่ 15 พฤษภาคม 2545
เเละมีการแก้ไขเพิ่มเติมในการประชุมคณะกรรมการครั้งที่ 6/2549 เมื่อวันที่ 8 สิงหาคม 2549
และครั้งที่ 7/2549 เมื่อวันที่ 26 กันยายน 2549โดยมีรายละเอียดดังนี้

1.  พิจารณาโครงสร้าง และองค์ประกอบของคณะกรรมการบริษัทและบริษัทย่อย

2.  พิจารณารายชื่อและคุณสมบัติผู้เหมาะสมที่จะดำรงตำแหน่งกรรมการ
    และกรรมการของบริษัทย่อย

3.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการ
    และผู้บริหารระดับสูงของบริษัท และหลักเกณฑ์ในการสืบทอดตำแหน่งของผู้บริหารระดับสูง

    วาระการดำรงตำแหน่ง

  ประธานคณะกรรมการสรรหา 3 ปี

  กรรมการสรรหา 3 ปี

ในกรณีที่ตำแหน่งคณะกรรมการสรรหาว่างลง
เพราะเหตุอื่นนอกจากวาระครบกำหนดให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการสรรหา
เพื่อให้กรรมการสรรหามีจำนวนครบตามกำหนดโดยบุคคลที่เข้าเป็นกรรมการสรรหาอยู่ในตำแหน่งได้เพียงเท่าวาระที่เหลืออยู่ของกรรมการสรรหาที่ตนแทน
ในปี 2549 คณะกรรมการสรรหามีการประชุมทั้งสิ้น 2 ครั้ง
โดยพิจารณาสรรหากรรมการของบริษัทและบริษัทย่อยที่ออกตามวาระการดำรงตำแหน่ง
และเสนอบุคคลที่สมควรเข้ามาเป็นกรรมการของบริษัทและบริษัทย่อย
โดยพิจารณาจากความรู้ความสามารถ และประสบการณ์
นอกจากนี้ยังมีการพิจารณาว่าจ้างผู้บริหารระดับสูงของบริษัทและบริษัทย่อยและนำเสนอคณะกรรมการบริษัท

5.  คณะกรรมการบริหาร

  ณ วันที่ 31 ธันวาคม 2549 รายชื่อและตำแหน่งคณะกรรมการบริหารของบริษัทมีดังนี้

นางจงกลนี ฉันทวรกิจ ผู้ช่วยกรรมการผู้จัดการใหญ่ฝ่ายการเงินและบัญชีสำนักงานใหญ่
เป็นเลขานุการคณะกรรมการบริหาร

ขอบเขต อำนาจ และหน้าที่ของคณะกรรมการบริหาร

บริษัทได้กำหนดไว้เป็นลายลักษณ์อักษรในการประชุมคณะกรรมการครั้งที่ 6/2545 เมื่อวันที่ 14
สิงหาคม 2545 ประกาศใช้วันที่ 14 สิงหาคม 2545
และมีการแก้ไขเพิ่มเติมในการประชุมคณะกรรมการครั้งที่ 6/2549 เมื่อวันที่ 8 สิงหาคม 2549
และครั้งที่ 7/2549 เมื่อวันที่ 26 กันยายน 2549โดยมีรายละเอียดดังนี้

1.  เรื่องที่ต้องเสนอคณะกรรมการบริษัท

    1.  ให้คณะกรรมการบริหารพิจารณาเรื่องดังต่อไปนี้
        เพื่อเสนอขออนุมัติจากคณะกรรมการบริษัท

        1.  กลยุทธ์ เป้าหมาย และนโยบายของกลุ่มบริษัท

        2.  โครงการลงทุน งบประมาณดำเนินการ และงบประมาณการลงทุน

        3.  แผนกำลังคนประจำปี

        4.  การจ่ายโบนัส และการขึ้นเงินเดือนประจำปี

        5.  การพิจารณาข้อพิพาท และคดีความต่างๆ พร้อมข้อเสนอแนะวิธีดำเนินการ

    2.  ให้คณะกรรมการบริหารรายงานเรื่องดังต่อไปนี้
        พร้อมข้อเสนอแนะให้คณะกรรมการบริษัททราบ

        1.  ผลการดำเนินงาน และฐานะการเงินของกลุ่มบริษัท

        2.  การตรวจสอบ จัดทำ และสรุปเรื่องสำคัญต่างๆ

2.  เรื่องที่มีอำนาจพิจารณาอนุมัติ

    1.  การแต่งตั้ง ปลด และกำหนดค่าตอบแทนผู้บริหารในระดับผู้อำนวยการ
        (Corporate/General Manager)

    2.  โครงสร้างและการบริหารระดับคณะบริหารลงมา

    3.  การพิจารณาและควบคุมการดำเนินงานให้เป็นไปตามกลยุทธ์ เป้าหมาย
        และนโยบายของบริษัท และอยู่ภายในงบประมาณที่ได้รับอนุมัติ

    4.  การจัดซื้อจัดจ้าง การบริการ การเช่า การให้เช่า ไม่เกินวงเงิน 5 ล้านบาท

    5.  การลงนามในสัญญารับจ้างบริหาร

    6.  การซื้อสินทรัพย์ที่ไม่ได้อยู่ในงบประมาณ ที่มีมูลค่าไม่เกิน 5 ล้านบาท
        และค่าใช้จ่ายที่เกินวงเงินอนุมัติที่ไม่เกินร้อยละ 10

    7.  การเช่าและการให้เช่าสินทรัพย์ ที่มีระยะเวลาไม่เกิน 3 ปี

    8.  เรื่องต่าง ๆ ที่คณะบริหารนำเสนอ

3.  เสนอรายละเอียด หลักเกณฑ์ การจ่ายเบี้ยประชุม และเงินบำเหน็จกรรมการ
    รวมทั้งการจัดสรรเงินปันผลต่อที่ประชุมคณะกรรมการพิจารณาค่าตอบแทน

4.  ปฏิบัติงานอื่น ๆ ตามที่ได้รับมอบหมายจากคณะกรรมการบริษัท และคณะกรรมการตรวจสอบ

5.  คณะกรรมการบริหารต้องประชุมอย่างน้อยปีละ 6 ครั้ง
    องค์ประชุมต้องมีสมาชิกร่วมประชุมไม่น้อยกว่ากึ่งหนึ่งของจำนวนทั้งหมด

ตามมติคณะกรรมการครั้งที่ 6/2549 เมื่อวันที่ 8 สิงหาคม 2549
และการเเก้ไขเพิ่มเติมในประชุมครั้งที่ 7/2549 เมื่อวันที่ 26 กันยายน 2549
คณะกรรมการอาจมอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
โดยการมอบอำนาจนั้นต้องไม่เป็นรายการที่ตนหรือบุคคลที่อาจมีความขัดแย้ง มีส่วนได้เสีย
หรือมีความขัดแย้งทางผลประโยชน์กับบริษัทหรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการอนุมัติไว้แล้ว

วาระการดำรงตำแหน่ง

กรรมการบริหารพ้นจากตำแหน่งเมื่อ

1.  พ้นจากตำแหน่งกรรมการ และ/หรือ ผู้บริหารของบริษัท

2.  ยื่นใบลาออก

3.  ที่ประชุมคณะกรรมการบริษัทมีมติให้ออก

ในกรณีที่ตำแหน่งกรรมการบริหารว่างลง ให้คณะกรรมการเลือกผู้ซึ่งมีคุณสมบัติเหมาะสม
เข้าเป็นกรรมการบริหารแทน

6.  ผู้บริหาร

  รายชื่อและตำแหน่งผู้บริหาร 5 อันดับของบริษัทมีดังนี้

หมายเหตุ : ที่ประชุมคณะกรรมการครั้งที่ 7/2549 เมื่อวันที่ 26 กันยายน 2549
ได้มีมติเป็นเอกฉันท์แต่งตั้งนายชนินทธ์ โทณวณิก
เข้าดำรงตำแหน่งกรรมการผู้จัดการเเละประธานเจ้าหน้าที่บริหารแทนท่านผู้หญิงชนัตถ์ ปิยะอุย
โดยมีผลตั้งแต่วันที่ 1 ตุลาคม 2549 เป็นต้นไป

* นายไรน์ฮาร์ด เฮียร์มานน์ หมดสัญญากับบริษัทเมื่อวันที่ 12 กุมภาพันธ์ 2550

ขอบเขต อำนาจ และหน้าที่ของกรรมการผู้จัดการ

บริษัทได้กำหนดไว้เป็นลายลักษณ์อักษรในการประชุมคณะกรรมการครั้งที่ 6/2549 เมื่อวันที่ 8
สิงหาคม 2549 และเเก้ไขเพิ่มเติ่มในการประชุมครั้งที่ 7/2549 เมื่อวันที่ 26 กันยายน
2549โดยมีรายละเอียดดังนี้

1.  ด้านบริหารงาน

    1.  กำหนดเป้าหมาย (Goal) นโยบาย (Policy) และแผนงาน (Business Plan)
        ของบริษัทเเละเสนอขอความเห็นชอบจากคณะกรรมการ

    2.  ควบคุมดูแลการบริหารกิจการให้เป็นไปตามนโยบาย แผนงาน
        และงบประมาณที่ได้รับอนุมัติจากคณะกรรมการ
        และ/หรือคณะกรรมการบริหารของบริษัทให้บรรลุเป้าหมายที่วางไว้
        โดยสามารถเพิ่มกำไรสุทธิต่อหุ้นให้สูงขึ้น

    3.  เป็นผู้รับมอบอำนาจของบริษัทให้เป็นไปตามวัตถุประสงค์ ข้อบังคับ นโยบาย ระเบียบ
        ข้อกำหนด คำสั่ง มติที่ประชุมผู้ถือหุ้น และ/หรือ มติที่ประชุมคณะกรรมบริษัท และ/หรือ
        คณะกรรมการบริหารทุกประการ

    4.  ประชุมกับฝ่ายบริหารเพื่อติดตามผลงานอย่างน้อยเดือนละครั้ง

    5.  ร่วมแก้ไขปัญหา และ/หรือ
        ให้ข้อเสนอแนะกับฝ่ายบริหารหากการประเมินผลของแต่ละเดือนไม่เป็นไปตามเป้าหมาย

    6.  บริหารงานภายใต้การกำกับดูแลกิจการที่ดี ตามหลักของตลาดหลักทรัพย์ประเทศไทย

2.  ด้านบัญชี และการเงิน

    1.  กำหนดนโยบายและแผนงานทางการเงินของบริษัทร่วมกับ CFO ตามความเหมาะสม
        และดูแลให้ปฏิบัติตามแผน

    2.  กำหนดให้มีระบบบัญชี และรายงานทางการเงินที่ถูกต้องและครบถ้วน

    3.  กำหนดให้ CFO ทำวิเคราะห์ทางการเงินเพื่อใช้ประเมินผลการดำเนินงานของกิจการ

    4.  จัดให้มีระบบควบคุมภายใน การประเมินความเสี่ยง
        เพื่อลดความเสี่ยงที่ชัดเจนเเละถูกต้อง

    5.  พิจารณางบประมาณรายได้ ค่าใช้จ่าย ประจำปี และการปรับปรุงตกแต่งโรงแรมร่วมกับ
        CFO และนำเสนอคณะกรรมการบริษัทเพื่ออนุมัติ

    6.  พิจารณารายละเอียดและอนุมัติการซื้อสินทรัพย์ การปรับปรุงตกแต่งโรงแรมตาม
        งบประมาณที่คณะกรรมการได้อนุมัติแล้ว

    7.  พิจารณาการซื้อสินทรัพย์ที่เกินวงเงินแต่ไม่เกินร้อยละ 10
        ของวงเงินที่ได้รับอนุมัติและนำเสนอคณะกรรมการอนุมัติเพิ่มเติม

    8.  อนุมัติค่าใช้จ่ายในการดำเนินกิจการโดยตรงที่เกิน 1 ล้านบาท แต่ไม่เกิน 10
        ล้านบาทร่วมกับ CFO

    9.  อนุมัติค่าใช้จ่ายที่ไม่เกี่ยวกับการดำเนินกิจการโดยตรงที่เกิน 1 แสนบาท แต่ไม่เกิน 5
        ล้านบาทร่วมกับ CFO

  2.10 อนุมัติการซื้อสินทรัพย์และค่าใช้จ่ายซ่อมแซมบำรุงรักษาร่วมกับ CFO ในกรณีฉุกเฉิน

  ในวงเงินไม่เกิน 10 ล้านบาทต่อปี

  2.11 พิจารณาโครงการ งบประมาณการลงทุน ผลตอบแทนการลงทุน การป้องกันความเสี่ยง
  โดย

  ประสานงานกับ CFO เพื่อดูความเป็นไปได้ของโครงการเเละมีผลตอบแทนคุ้มค่าต่อการลงทุน

  2.12 ควบคุมดูแลและปฏิบัติตามกฎหมายบริษัทมหาชน ข้อบังคับของตลาดหลักทรัพย์ฯ
  และข้อบังคับอื่นๆ ตามประกาศที่เกี่ยวข้อง

  2.13 ร่วมกับ CFO
  ควบคุมดูแลรายได้และค่าใช้จ่ายให้เป็นไปตามงบประมาณที่ได้รับอนุมัติจากคณะกรรมการ

3.  ด้านการจัดซื้อ

    1.  กำหนดนโยบายและขั้นตอนการจัดซื้ออย่างรัดกุมและโปร่งใส
        โดยจัดให้มีการประกวดราคา การเทียบราคา
        โดยมีคณะกรรมการจากหลายฝ่ายเข้าร่วมเปิดซอง หรือต่อรองราคา

    2.  ควบคุมดูแลและตรวจสอบให้ปฏิบัติตามขั้นตอนที่กำหนดไว้

4.  ด้านบุคลากร

    1.  คัดเลือกบุคลากรระดับผู้บริหารโดยให้มีคุณสมบัติและความสามารถที่เหมาะสมกับตำแหน่ง

    2.  จัดสายงานการบริหารที่เหมาะสม กำหนดผู้รับผิดชอบ
        และหน้าที่ความรับผิดชอบขององค์กรอย่างชัดเจน

    3.  สร้างวิสัยทัศน์ของการเป็นผู้นำให้ฝ่ายบริหารทุกระดับ

    4.  วางนโยบายการพัฒนาบุคลากรให้มีประสิทธิภาพ

    5.  จัดให้มีข้อบังคับพนักงานที่สอดคล้องกับกฎหมายแรงงานและสวัสดิการสังคม

    6.  พิจารณาเลื่อนตำแหน่งของพนักงานระดับบริหาร

    7.  พิจารณาการเลิกจ้างพนักงานระดับบริหาร
        โดยนำเสนอคณะกรรมการบริหารพิจารณาอีกครั้ง

    8.  จัดให้มีจรรยาบรรณของผู้บริหาร และควบคุมดูแลให้ปฏิบัติตาม

5.  นโยบายการตลาด

    1.  กำหนดนโยบายและวางกลยุทธ์การตลาดของบริษัทล่วงหน้าทุกปี

    2.  ตั้งเป้าหมายยอดขายประจำปี

    3.  กำหนดนโยบายการส่งเสริมการขาย การโฆษณา
        และประชาสัมพันธ์ของบริษัทกับหน่วยราชการ และ เอกชนทั้งภายในและภายนอกประเทศ

    4.  กำหนดให้มีการวิเคราะห์การแข่งขัน เพื่อหาส่วนแบ่งการตลาด

    5.  กำหนดให้หาช่องทางการตลาดใหม่ เพื่อขยายตลาดให้มากขึ้น

    6.  ทำวิจัยหาพฤติกรรมของผู้บริโภค เพื่อนำมาประเมินผลแก้ไขข้อบกพร่อง
        เพื่อให้สนองความต้องการของผู้บริโภคอย่างถูกต้องและเหมาะสม

    7.  ประสานงานกับหน่วยราชการในการมีส่วนร่วมช่วยเหลือสังคมเพื่อสร้างภาพลักษณ์ของบริษัท

6.  เทคโนโลยีสารสนเทศ (Information Technologies)

    1.  กำหนดนโยบายให้มีการศึกษาถึงเทคโนโลยีๆ ใหม่
        หรือพัฒนาเทคโนโลยีที่มีอยู่แล้วให้มีประสิทธิภาพในการทำงาน
        และการบริการลูกค้าได้รวดเร็วเพื่อเพิ่มรายได้ให้เเก่บริษัท

7.  อื่นๆ

    1.  พิจารณาโครงการลงทุน และ/หรือ ขยายกิจการของบริษัท
        และนำเสนอคณะกรรมการบริษัทเพื่ออนุมัติ

    2.  ดำเนินการตามที่คณะกรรมการมอบหมาย

อย่างไรก็ดี
อำนาจของกรรมการผู้จัดการจะไม่รวมถึงรายการใดที่อาจมีความขัดแย้งหรือรายการใดที่กรรมการผู้จัดการหรือบุคคลที่เกี่ยวโยงกันกับกรรมการผู้จัดการมีส่วนได้เสียหรือผลประโยชน์ในลักษณะอื่นใดขัดแย้งกับบริษัทหรือบริษัทย่อย
ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ และ/หรือ
ที่ประชุมผู้ถือหุ้นเพื่อพิจารณาและอนุมัติรายการดังกล่าวตามข้อบังคับของบริษัทหรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติของบริษัทที่คณะกรรมการกำหนดกรอบการพิจารณาไว้ชัดเจนแล้ว

การสรรหาและค่าตอบแทนกรรมการและผู้บริหาร

คณะกรรมการได้แต่งตั้งคณะกรรมการพิจารณาค่าตอบแทน
เพื่อพิจารณาค่าตอบแทนสำหรับคณะกรรมการฝ่ายจัดการ
และผู้บริหารระดับสูงตั้งแต่ผู้จัดการโรงแรมขึ้นไป
โดยพิจารณาตามหลักการและนโยบายที่เชื่อมโยงกับผลดำเนินงานบริษัทและผลการดำเนินงานของผู้บริหารแต่ละท่าน

ในปี 2548 และปี 2549 บริษัทได้จ่ายค่าตอบแทนต่างๆ ให้แก่กรรมการและผู้บริหาร
มีรายละเอียดดังนี้

1.  ค่าตอบแทนที่เป็นตัวเงิน

+--------------------+-------+-------+-------+-------+------+--------+
| ชื่อกรรมการ          | ปี     |       |       | ปี     |      |        |
|                    | 2548  |       |       | 2549  |      |        |
+--------------------+-------+-------+-------+-------+------+--------+
|                    | คณะก  |       | คณ    | คณะก  |      | ค      |
|                    | รรมกา |       | ะกรรม | รรมกา |      | ณะกรรม |
|                    | รบริษัท |       |       | รบริษัท |      |        |
|                    |       |       | ก     |       |      | การอื่น* |
|                    |       |       | ารอื่น* |       |      |        |
+--------------------+-------+-------+-------+-------+------+--------+
|                    | เบี้ย   | โบนัส  |       | เบี้ย   | โบนัส |        |
|                    | ประชุม |       |       | ประชุม |      |        |
+--------------------+-------+-------+-------+-------+------+--------+
| 1. ท่านผู้หญิงชนัตถ์     | 21    | 41    | -     | 24    | 149  | -      |
| ปิยะอุย              | 0,000 | 0,000 |       | 0,000 | ,500 |        |
|                    |       |       | -     |       |      | -      |
| 2. นายชาตรี โสภณพนิช | 18    | -     |       | 28    | 299  |        |
|                    | 0,000 |       | -     | 5,000 | ,000 | -      |
| 3. นายวานิช ไชยวรรณ |       | 20    |       |       |      |        |
|                    | 13    | 5,000 | -     | 17    | 149  | 50,000 |
| 4. ร.ต.ท.ฉัตรชัย     | 0,000 |       |       | 0,000 | ,500 |        |
| บุณยะอนันต์           |       | 20    | -     |       |      | -      |
|                    | 14    | 5,000 |       | 17    | 149  |        |
| 5. นายเค็นเน็ท       | 5,000 |       | -     | 0,000 | ,500 | -      |
| กอศิริโสภณ           |       | 20    |       |       |      |        |
|                    | 14    | 5,000 | -     | 16    | 149  | -      |
| 6. นายชนินทธ์ โทณวณิก | 0,000 |       |       | 0,000 | ,500 |        |
|                    |       | 20    | 30    |       |      | 3      |
| 7. นางสินี           | 17    | 5,000 | 7,000 | 21    | 149  | 37,500 |
| เธียรประสิทธิ์         | 0,000 |       |       | 0,000 | ,500 |        |
|                    |       | 20    | 18    |       |      | 2      |
| 8. ศาสตราจารย์หิรัญ   | 17    | 5,000 | 4,000 | 21    | 149  | 05,000 |
| รดีศรี               | 0,000 |       |       | 0,000 | ,500 |        |
|                    |       | 20    | 19    |       |      | 2      |
| 9.                 | 17    | 5,000 | 0,000 | 21    | 149  | 00,000 |
| ศาสตราจารย์สรรเสริญ  | 0,000 |       |       | 0,000 | ,500 |        |
| ไกรจิตติ             |       | 20    |       |       |      |        |
|                    | 16    | 5,000 |       | 20    | 149  |        |
| 10. นายศักดิ์         | 0,000 |       |       | 0,000 | ,500 |        |
| เกี่ยวการค้า          |       | 20    |       |       |      |        |
|                    | 16    | 5,000 |       | 21    | 149  |        |
|                    | 0,000 |       |       | 0,000 | ,500 |        |
+--------------------+-------+-------+-------+-------+------+--------+
| รวม                | 1,63  | 2,05  | 68    | 2,06  | 1    | 7      |
|                    | 5,000 | 0,000 | 1,000 | 5,000 | ,644 | 92,500 |
|                    |       |       |       |       | ,500 |        |
+--------------------+-------+-------+-------+-------+------+--------+

นอกจากนี้ยังมีวงเงินสำหรับใช้เป็นค่ารับรองท่านละ 120, 000 บาทต่อปี

ในปี 2549 กรรมการบริหารเเละผู้บริหารมีค่าตอบแทน (เงินเดือน โบนัส และสวัสดิการ)
เป็นจำนวนเงิน 32.59
ล้านบาทนอกจากนี้ยังมีวงเงินรับรองในธุรกิจของบริษัทตามตำแหน่งที่เกิดขึ้นจริงจำนวน 3.5
ล้านบาทต่อปี

2. ค่าตอบแทนอื่น

ในปี 2549 บริษัทมีวงเงินค่าอาหารในห้องอาหารโรงแรมสำหรับผู้บริหารของบริษัทจำนวน

1, 176,000 บาท

การกำกับดูแลกิจการ

คณะกรรมการบริษัทปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ซึ่งเป็นไปตามแนวทางของตลาดหลักทรัพย์ฯ และแนวทางปฏิบัติภายในองค์กร
ซึ่งได้จัดทำเป็นลายลักษณ์อักษร และได้รับความเห็นชอบจากที่ประชุมคณะกรรมการครั้งที่ 2/2546
เมื่อวันที่ 26 กุมภาพันธ์ 2546 หลักเกณฑ์ดังกล่าวมีดังนี้

1.  นโยบายเกี่ยวกับการกำกับดูแลกิจการ

คณะกรรมการบริษัทเห็นว่าการกำกับดูแลกิจการเป็นสิ่งที่มีประโยชน์และจำเป็นต่อการดำเนินธุรกิจให้มีการเจริญเติบโตที่ยั่งยืน
เพิ่มความโปร่งใส ขีดความสามารถในการแข่งขันของกิจการ และสร้างความเชื่อมั่นให้แก่ผู้ถือหุ้น
นักลงทุนและผู้เกี่ยวข้องทุกฝ่าย บริษัทจึงกำหนดนโยบายสนับสนุนการกำกับดูแลกิจการที่ดี
โดยครอบคลุมหลักสำคัญดังนี้

-   การปฏิบัตต่อผู้ถือหุ้นและผู้มีส่วนได้เสียอย่างเท่าเทียม และเป็นธรรม

-   การดำเนินงานด้วยความโปร่งใส
    ตรวจสอบได้และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   คณะกรรมการบริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่อย่างเต็มความสามารถโดยก่อให้เกิดผลประโยชน์สูงสุดต่อผู้ถือหุ้น
    ดูแลไม่ให้เกิดความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

-   การดำเนินธุรกิจโดยคำนึงถึงความเสี่ยงอยู่เสมอ
    โดยมีระบบการประเมินและบริหารความเสี่ยงซึ่งได้วางรูปแบบและปรับปรุงอย่างต่อเนื่อง

-   บริษัทได้ประกาศจริยธรรมทางธุรกิจให้กรรมการ และพนักงานถือปฏิบัติในปี 2547

2.  สิทธิของผู้ถือหุ้น

บริษัทมีการประชุมสามัญผู้ถือหุ้นประจำปี
หากมีเหตุการณ์ในระหว่างปีที่มีความจำเป็นจะต้องแจ้งให้ผู้ถือหุ้นทราบและขอมติจากที่ประชุมผู้ถือหุ้นจึงจะให้มีการประชุมวิสามัญผู้ถือหุ้น
แต่หากบริษัทเข้าทำรายการใดๆ หรือมีเหตุการณ์ใดๆ ที่ไม่ต้องขอมติจากที่ประชุมผู้ถือหุ้น
บริษัทจะแจ้งข่าวผ่านตลาดหลักทรัพย์ฯ เพื่อให้ผู้ถือหุ้นรับทราบทุกครั้ง

ในการเชิญประชุมผู้ถือหุ้น บริษัทจะจัดเวลาและสถานที่ให้เหมาะสมและสะดวกแก่ผู้ถือหุ้น
และจะจัดส่งหนังสือประชุม พร้อมทั้งข้อมูลประกอบการประชุมตามวาะต่างๆ
ให้ผู้ถือหุ้นทราบล่วงหน้าก่อน 14 วัน โดยแต่ละวาระมีความเห็นของคณะกรรมการประกอบ
บริษัทจัดให้มีการบันทึกการประชุมผู้ถือหุ้นอย่างถูกต้องให้แล้วเสร็จภายในเวลา 2 สัปดาห์
เพื่อให้ผู้ถือหุ้นสามารถตรวจสอบได้

ตั้งแต่ปี 2545
บริษัทได้ปรับปรุงเรื่องการมอบฉันทะผู้เข้าประชุมโดยเพิ่มทางเลือกให้ผู้ถือหุ้นสามารถมอบอำนาจให้กรรมการอิสระเป็นผู้เข้าประชุมแทนได้

3.  สิทธิของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่มไม่ว่าจะเป็นผู้มีส่วนได้เสียภายใน
หรือภายนอกโดยมีรายละเอียดดังนี้

- พนักงาน บริษัทปฏิบัติกับพนักงานอย่างเท่าเทียมเป็นธรรมและให้ค่าตอบแทนที่เหมาะสม

- เจ้าหนี้ บริษัทปฎิบัติตามสัญญาและเงื่อนไขทางการค้า

  - ลูกค้า บริษัทตระหนักดีว่าลูกค้านำมาซึ่งรายได้ให้กับบริษัท จึงได้เอาใจใส่ต่อการ
  ให้บริการลูกค้ารวมทั้งการรับผิดชอบต่อลูกค้า ไม่เอาเปรียบลูกค้า
  และรักษาความลับของลูกค้าหากมีข้อร้องเรียนจากลูกค้าจะรีบดำเนินการโดยเร็วที่สุด

  - คู่แข่ง บริษัทประพฤติตามกรอบกติกาการแข่งขันที่ดี
  รักษาบรรทัดฐานของข้อพึงปฎิบัติในการแข่งขัน หลีกเลี่ยงวิธีไม่สุจริตเพื่อทำลายคู่แข่ง

- ชุมชน มีความรับผิดชอบต่อสภาพแวดล้อมของชุมชนและสังคม

  - ผู้ถือหุ้น บริษัทตระหนักถึงความรับผิดชอบต่อผู้ถือหุ้น โดยบริหารงานเพื่อความโปร่งใส
  และให้ผู้ถือหุ้นได้รับผลตอบแทนสูงสุด

ทั้งนี้บริษัทได้ปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี
บริษัทตระหนักถึงแรงสนับสนุนจากผู้มีส่วนได้เสียต่างๆ
ที่จะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นเป้าหมายในระยะยาวของบริษัท

4.  การประชุมผู้ถือหุ้น

คณะกรรมการยังให้ความสำคัญต่อการประชุมผู้ถือหุ้นโดยมีกรรมการมาเข้าร่วมประชุมผู้ถือหุ้นมากกว่าร้อยละ
80 ของจำนวนทั้งหมด
ประธานกรรมการตรวจสอบมีหน้าที่ต้องเข้าร่วมประชุมทุกครั้งโดยปกติประธานกรรมการเป็นประธานในที่ประชุม
ในการประชุมจะกำหนดเวลาไว้อย่างเหมาะสมตามวาระการประชุม
ประธานที่ประชุมจะเปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่างๆ
รวมทั้งจะบันทึกประเด็นซักถามและข้อคิดเห็นที่สำคัญไว้ในรายงานการประชุม

5.  ภาวะผู้นำและวิสัยทัศน์

-   คณะกรรมการจะเป็นผู้พิจารณาและให้ความเห็นชอบต่อวิสัยทัศน์ ภารกิจ กลยุทธ์ เป้าหมาย
    แผน

ธุรกิจ การลงทุน และงบประมาณของบริษัทตามที่ฝ่ายจัดการเสนอมา
ตลอดจนกำกับดูแลให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อให้บริษัทมีกำไร และผลตอบแทนสูงสุดแก่ผู้ถือหุ้น ซึ่งเป็นข้อบังคับหน้าที่คณะกรรมการ

-   คณะกรรมการจัดให้บริษัทมีระบบควบคุมภายใน การตรวจสอบภายใน
    และมาตรการบริหารความ

เสี่ยง รวมทั้งมอบหมายให้คณะกรรมการตรวจสอบเป็นผู้ดูแลในเรื่องดังกล่าว
และต้องรายงานให้คณะกรรมการบริษัททราบ

-   คณะกรรมการเป็นผู้พิจารณากำหนดและแยกบทบาทหน้าที่และความรับผิดชอบระหว่าง

คณะกรรมการ อนุกรรมการ คณะกรรมการบริหาร และฝ่ายจัดการอย่างชัดเจน รวมทั้งมีการสื่อสาร
บทบาท หน้าที่ และความรับผิดชอบดังกล่าวต่อคณะกรรมการ อนุกรรมการ ฝ่ายจัดการ
และพนักงานของบริษัท

-   คณะกรรมการจะเป็นผู้กำกับดูแลให้คณะกรรมการบริหารดำเนินการตามนโยบายและ ข้อบังคับที่

กำหนดไว้โดยคณะกรรมการบริหารมีอำนาจอนุมัติซื้อทรัพย์สินที่ได้รับอนุมัติในงบประมาณประจำปีและส่วนที่ไม่มีในงบประมาณตามวงเงินที่กำหนดไว้
นอกจากนี้ยังสามารถอนุมัติค่าใช้จ่ายในการดำเนินงานที่เกินงบประมาณภายในวงเงินที่กำหนด
ทั้งนี้ไม่รวมรายการของการลงทุน รายการที่มีความขัดแย้งหรือมีส่วนได้เสีย
รวมทั้งรายการที่ต้องขออนุมัติจากที่ประชุมผู้ถือหุ้นตามข้อกำหนดของตลาดหลักทรัพย์และกลต

6.  ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษรรวมทั้งวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนดังนี้

-   รายการที่อาจมีความขัดแย้งทางผลประโยชน์
    ได้กำหนดมาตรการให้ผู้เกี่ยวข้องรายงานรายการที่มี

ความขัดแย้งทางผลประโยชน์ และรายการเกี่ยวโยงกันเกิดขึ้น และให้พิจารณาความเหมาะสม
อย่างรอบคอบทุกครั้ง รวมทั้งปฏิบัติตามหลักเกณฑ์ของตลาดหลักทรัพย์ฯ
โดยให้มีราคาและเงื่อนไขเสมือนทำรายการกับบุคคลภายนอกและมีการเปิดเผยรายละเอียด
มูลค่ารายการ คู่สัญญา เหตุผล ความจำเป็น ไว้ในรายงานประจำปี และแบบ 56-1

-   มีการดูแลเรื่องการใช้ข้อมูลภายใน

-   กำหนดให้ผู้บริหารรายงานการเปลี่ยนแปลงการถือหลักทรัพย์ต่อกลต. และตลาดหลักทรัพย์ฯ
    ตาม

มาตรา 59 แห่งพระราชบัญญัติหลักทรัพย์และตลาดหลักทรัพย์ 2535

ห้ามไม่ให้ผู้บริหารหรือหน่วยงานที่ทราบข้อมูลภายใน
นำข้อมูลดังกล่าวไปเปิดเผยแก่บุคคลภายนอกที่ไม่เกี่ยวข้อง
และห้ามซื้อขายหลักทรัพย์ของบริษัทในช่วง 1 เดือนก่อนการเปิดเผยงบการเงินต่อสาธารณชน

7.  จริยธรรมทางธุรกิจ

บริษัทได้จัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้เกี่ยวข้องยึดถือปฏิบัติ โดยผ่านการอนุมัติจากคณะกรรมการบริษัท และประกาศใช้ในปี 2546
มีหัวข้อหลักปฏิบัติดังนี้

1.  หลักการพื้นฐาน เช่น

    -   ดำเนินธุรกิจโดยคำนึงถึงประสิทธิภาพ ประสิทธิผล ความโปร่งใส

    -   ปรับปรุงการบริหารจัดการกระบวนการ และการปฏิบัติการต่างๆ ให้ดียิ่งขึ้นอย่างต่อเนื่อง

    -   ปฏิบัติตามกฎหมาย มาตรฐาน
        และข้อปฏิบัติที่ดีเกี่ยวกับการดำเนินธุรกิจและการเปิดเผยข้อมูลทางการเงิน

    -   รับผิดชอบต่อสังคมเเละสิ่งแวดล้อม
        สนับสนุนการพัฒนาที่ยั่งยืนโดยเข้าไปมีส่วนร่วมตามสถานภาพของบริษัท

2.  ความรับผิดชอบของผู้บริหารต่อผู้ถือหุ้น

3.  ความรับผิดชอบของผู้บริหารต่อลูกค้า

4.  ความรับผิดชอบของผู้บริหารต่อพนักงาน

5.  ความรับผิดชอบของผู้บริหารต่อคู่ค้าและเจ้าหนี้

6.  ความรับผิดชอบของผู้บริหารต่อการแข่งขันทางการค้า

7.  ความรับผิดชอบของผู้บริหารต่อสังคมส่วนรวม

8.  ความรับผิดชอบของพนักงานต่อบริษัท

โดยฝ่ายบุคคลส่วนกลาง และส่วนสาขาของบริษัท
เป็นผู้ติดต่อสื่อสารกับพนักงานอย่างสม่ำเสมอและติดตามผลการปฏิบัติงานดังกล่าวเป็นประจำ
รวมถึงกำหนดบทลงโทษ

8.  การถ่วงดุลของกรรมการที่ไม่เป็นผู้บริหาร

ปัจจุบันคณะกรรมการบริษัทมีจำนวน 10 ท่าน ตามรายละเอียดที่รายงานไว้ในโครงสร้างการจัดการ

กรรมการที่เป็นผู้บริหาร 4 ท่าน ประกอบด้วย

1.  ท่านผู้หญิงชนัตถ์ ปิยะอุย

2.  ร.ต.ท.ฉัตรชัย บุณยะอนันต์

3.  นายชนินทธ์ โทณวณิก

4.  นางสินี เธียรประสิทธิ์

  กรรมการที่ไม่ได้เป็นผู้บริหาร 3 ท่านประกอบด้วย

1.  นายชาตรี โสภณพนิช

2.  นายวานิช ไชยวรรณ

3.  นายเค็นเน็ท กอศิริโสภณ

  กรรมการอิสระ 3 ท่าน ประกอบด้วย

1.  ศาสตราจารย์หิรัญ รดีศรี

2.  ศาสตราจารย์สรรเสริญ ไกรจิตติ

3.  นายศักดิ์ เกี่ยวการค้า

คณะกรรมการเห็นความสำคัญและประโยชน์ของกรรมการอิสระโดยจัดให้มีกรรมการอิสระไม่น้อยกว่า
1 ใน 3 ของจำนวนกรรมการทั้งหมด
เมื่อถึงโอกาสอันสมควรจะได้มีการปรับปรุงจำนวนกรรมการอิสระให้เหมาะสมอต่อไป

9.  การรวมหรือแยกตำแหน่ง

ปัจจุบันประธานกรรมการบริษัท ได้แก่ นายชาตรี โสภณพนิช ส่วนกรรมการผู้จัดการคือ นายชนินทธ์
โทณวณิก ซึ่งเป็นคนละบุคคลกัน

10. ค่าตอบแทนกรรมการและผู้บริหาร

  รายงานไว้ในเรื่อง ค่าตอบแทนกรรมการและผู้บริหาร

11. การประชุมคณะกรรมการ

คณะกรรมการมีกำหนดการประชุมวาระปกติ 9 ครั้ง
โดยประชุมรับรองงบการเงินประจำไตรมาสและงบการเงินประจำปี 4 ครั้ง และรับรองเรื่องอื่นๆ
อีก 5 ครั้ง มีการกำหนดวาระชัดเจนล่วงหน้า หากมีวาระพิจารณาเรื่องพิเศษ
นอกเหนือจากที่กำหนดล่วงหน้าจะเรียกประชุมเป็นครั้งๆ ไป
เลขานุการคณะกรรมการจะจัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
การประชุมแต่ละครั้งใช้เวลาประมาณ 3 ชั่วโมง
การเข้าประชุมของกรรมการเเต่ละท่านสรุปได้ดังนี้

* รวมอยู่ในกลุ่มท่านผู้หญิงชนัตถ์ ปิยะอุย

ทั้งนี้
ได้มีการจดบันทึการประชุมเป็นลายลักษณ์อักษรที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

12. คณะอนุกรรมการ

รายงานไว้ในเรื่อง โครงสร้างการบริหารเเละการจัดการ

13. ระบบการควบคุมและการตรวจสอบภายใน

บริษัทได้กำหนดภาระหน้าที่
อำนาจการดำเนินการของผู้ปฏิบัติหน้าที่ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทมีฝ่ายตรวจสอบภายในทำหน้าที่ตรวจสอบการปฏิบัติงานและกิจกรรมทางการเงินสำคัญของบริษัทว่าได้ดำเนินตามแนวทางที่กำหนดและมีประสิทธิภาพ
รวมถึงตรวจสอบการบริหาร (Management Audit)
การปฏิบัติตามกฎหมายและข้อกำหนดที่เกี่ยวข้องกับบริษัท (Compliance Control)
เพื่อให้หน่วยงานตรวจสอบภายในมีความเป็นอิสระ สามารถตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบซึ่งจะได้รับการประเมินผลงานจากคณะกรรมการตรวจสอบ

การบริหารความเสี่ยง

บริษัทเล็งเห็นถึงความสำคัญของงานบริหารความเสี่ยง ซึ่งถือว่าเป็นปัจจัยสำคัญของธุรกิจ
โดยจัดให้ผู้รับผิดชอบในแต่ละส่วนงานประเมินความเสี่ยงของหน่วยงานตนเอง
และบริหารความเสี่ยงที่อาจจะเกิดขึ้นเพื่อหาวิธีป้องกันและลดความเสียหายหากเหตุการณ์ดังกล่าวเกิดขึ้น
เพื่อเป็นหลักประกันของการดำรงอยู่อย่างมั่นคง
คณะกรรมการบริษัทจึงตั้งคณะกรรมการบริหารความเสี่ยงเพื่อช่วยดูแลเรื่องการบริหารความเสี่ยงของบริษัทและบริษัทย่อยให้เป็นไปอย่างเหมาะสม

คณะกรรมการบริหารความเสี่ยงประกอบด้วย

1.  นายชนินทธ์ โทณวณิก

2.  นางสินี เธียรประสิทธิ์

3.  นายคัมภีร์ สุวรรณรัต

4.  นางจงกลนี ฉันทวรกิจ

มีนายวิจักษณ์ ธัมปราชญ์ ผู้อำนวยการฝ่ายตรวจสอบภายในเป็นที่ปรึกษา
คณะกรรมการบริหารความเสี่ยงได้พิจารณาให้บริษัทที่เชี่ยวชาญในเรื่องการบริหารความเสี่ยงจากภายนอกเข้ามาช่วยดำเนินการพร้อมทั้งหาทีมงานที่ดูแลเรื่องดังกล่าว

14. รายงานคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฎิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดระบบการควบคุมภายในให้ดำเนินงานอย่างมีประสิทธิผล
เพื่อให้มั่นใจว่าการบันทึกข้อมูลทางการบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบเป็นผู้ดูแลรับผิดชอบเกี่ยวกับคุณภาพของรายงานทางการเงิน
ระบบควบคุมภายใน และความเห็นของคณะกรรมการตรวจสอบไว้ในรายงานประจำปี
คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่องบการเงินของบริษัทและบริษัทย่อย ณ วันที่ 31
ธันวาคม 2549

15. ความสัมพันธ์กับผู้ลงทุน

คณะกรรมการบริษัทตระหนักดีว่า ข้อมูลของบริษัททั้งที่เกี่ยวกับการเงินและที่ไม่ใช่การเงิน
ล้วนมีผลต่อการตัดสินใจของผู้ลงทุนและผู้ที่มีส่วนได้เสียของบริษัท
จึงได้กำชับฝ่ายบริหารในเรื่องการเปิดเผยข้อมูลให้ครบถ้วน ตรงต่อความเป็นจริง เชื่อถือได้
และทันเวลา ซึ่งฝ่ายบริหารของบริษัท ได้ให้ความสำคัญและยึดถือปฎิบัติอย่างเคร่งครัดมาโดยตลอด
ในส่วนของงานนักลงทุนสัมพันธ์นั้นบริษัทมิได้จัดตั้ง แต่ได้มอบหมายให้นายชนินทธ์ โทณวณิก
และนางจงกลนี ฉันทวรกิจ ทำหน้าที่ติดต่อสื่อสารกับผู้ลงทุน สถาบันการเงิน
รวมทั้งนักวิเคราะห์และภาครัฐที่เกี่ยวข้องซึ่งผู้ลงทุนสามารถติดต่อทราบข้อมูลบริษัทได้ที่หมายเลขโทรศัพท์

02-2380032 ต่อ 2262-3 หรือที่เว็บไซด์www.dusit.com หรืออีเมล์: chanin@dusit.com
หรือ jongkonnee@dusit.com

16. การประเมินตนเองของคณะกรรมการและคณะกรรมการตรวจสอบ

คณะกรรมการจัดให้มีการประเมินผลการปฏิบัติงานของตนเองแล้วได้ผลเป็นที่น่าพอใจคณะกรรมการตรวจสอบจัดให้มีการประเมินผลการตรวจสอบแล้ว
ซึ่งผลของการประเมินเป็นที่น่าพอใจ

การดูแลเรื่องการใช้ข้อมูลภายใน

ข้อมูลภายในที่สำคัญจะถือเป็นเอกสารลับไม่พึงเปิดเผย จะเปิดเผยต่อบุคคลที่เกี่ยวข้องเท่านั้น เช่น
ผู้ตรวจสอบบัญชี ที่ปรึกษากฏหมาย เป็นต้น
บริษัทจะเปิดเผยข้อมูลให้กับผู้ถือหุ้นเฉพาะเรื่องและในเวลาที่เหมาะสมเท่านั้นและห้ามผู้บริหาร
กรรมการและพนักงานผู้เกี่ยวข้องนำข้อมูลลับภายในของบริษัทไปใช้เพื่อประโยชน์ส่วนตน
มิฉะนั้นจะถือว่าเป็นความผิด แต่ยังไม่ได้กำหนดโทษไว้ชัดเจน จึงใช้วิธิพิจารณาเป็นกรณีไป

บริษัทกำหนดให้ผู้บริหารที่อยู่ 4 อันดับรองจากกรรมการผู้จัดการ
รวมทั้งกรรมการผู้จัดการรายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์
และตลาดหลักทรัพย์ตามมาตรา 59 แห่งพระราชบัญญัติหลักทรัพย์และตลาดหลักทรัพย์ฯ พ.ศ. 2535

บุคลากร

บริษัทไม่มีข้อพิพาทด้านแรงงานที่สำคัญในระยะเวลา 3 ปีที่ผ่านมา โดย ณ วันที่ 31 ธันวาคม
2549บริษัทมีจำนวนพนักงานทั้งหมด 1,790 คน เป็นพนักงานโรงแรม 1,728 คน และปี 2549
มีจำนวนพนักงาน 1,841 คน เป็นพนักงานโรงแรม 1,775 คน
และบริษัทมีผลตอบแทนพนักงานที่ไม่รวมกรรมการและผู้บริหารดังต่อไปนี้

+----------------------+----------------------+-----------------------+
| รายการ               | ปี 2548               | ปี 2549                |
|                      |                      |                       |
|                      | ค่าตอบแทน (ล้านบาท)    | ค่าตอบแทน (ล้านบาท)     |
+----------------------+----------------------+-----------------------+
| เงินเดือนและโบนัส       | 269.49               | 293.32                |
|                      |                      |                       |
| เงินสมทบกองทุนเลี้ยงชีพ   | 8.85                 | 9.64                  |
|                      |                      |                       |
| ค่าใช้จ่ายและสวัสดิการอื่น  | 30.38                | 35.69                 |
+----------------------+----------------------+-----------------------+

หมายเหตุ: ค่าใช้จ่ายและสวัสดิการอื่น เช่น ค่ารักษาพยาบาล ค่าเครื่องแบบพนักงาน
ค่าอาหารกลางวัน กองทุนประกันสังคม เป็นต้น

นโยบายการพัฒนาบุคลากร

บริษัทมีนโยบายพัฒนาบุคลากร โดยมุ่งเน้นการพัฒนาความรู้ ความสามารถ
ของพนักงานทุกฝ่ายอย่างสม่ำเสมอ เพื่อให้ทั้งองค์กรร่วมสร้างศักยภาพไปพร้อมๆ กัน ได้แก่

1.  จัดการฝึกอบรมให้แก่พนักงานทั้งองค์กร เช่น หลักสูตรเสริมสร้างภาษา

2.  จัดการฝึกอบรมให้แก่ผู้บริหาร

3.  ปรับปรุงระบบการประเมินผลการปฏิบัติงานโดยเน้นที่เป้าหมายของงานเป็นหลัก

4.  ส่งเสริมให้เกิดทัศนคติที่ดีต่อองค์กร ขวัญ และกำลังใจในการทำงาน

    นโยบายการจ่ายเงินปันผล

บริษัทมีนโยบายในการจ่ายเงินปันผลให้แก่ผู้ถือหุ้นไม่เกินจำนวนกำไรสุทธิต่อหุ้นและไม่น้อยกว่าร้อยละ
50 ของกำไรสุทธิต่อหุ้นในงบการเงิน ยกเว้นกรณีที่ในงบการเงินของบริษัทมีผลขาดทุนสะสม
หรือมีเงื่อนไขที่มีต่อเจ้าหนี้ ทั้งนี้หากปีใดบริษัทมีกำไรสุทธิต่อหุ้นน้อย
อาจจะพิจารณานำเงินจากสำรองเพื่อรักษาระดับเงินปันผลมาจ่ายชดเชย ส่วนบริษัทย่อย
มีนโยบายเช่นเดียวกับบริษัท